CELEX: 62021CN0401
Language: da
Date: 2021-06-29 00:00:00
Title: Sag C-401/21 P: Appel iværksat den 29. juni 2021 af Rumænien til prøvelse af dom afsagt af Retten (Tiende Udvidede Afdeling) den 14. april 2021 i sag T-543/19, Rumænien mod Kommissionen

16.8.2021   
            
            
               DA
            
            
               Den Europæiske Unions Tidende
            
            
               C 329/15
            
         
      Appel iværksat den 29. juni 2021 af Rumænien til prøvelse af dom afsagt af Retten (Tiende Udvidede Afdeling) den 14. april 2021 i sag T-543/19, Rumænien mod Kommissionen
      (Sag C-401/21 P)
      (2021/C 329/18)
      Processprog: rumænsk
      
         Parter
      
      
         Appellant: Rumænien (ved E. Gane og L.-E. Bațagoi, som befuldmægtigede)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Appellen tages til følge, den appellerede dom, som er afsagt af Den Europæiske Unions Ret i sag T-543/19, ophæves i sin helhed, der træffes fornyet afgørelse i sag T-543/19, og påstanden om delvis annullation af Kommissionens afgørelse C(2019)4027 final tages til følge, for så vidt som Kommissionen har anvendt en medfinansieringssats på 75 %, og ikke på 85 %, for den første og den anden prioritetsakse i det operationelle program,
                  eller
               
            
                  —
               
               
                  appellen tages til følge, den appellerede dom, som er afsagt af Den Europæiske Unions Ret i sag T-543/19, ophæves i sin helhed, og sagen hjemvises til Retten, som, idet den træffer fornyet afgørelse, tager påstanden om annullation til følge og annullerer delvist Kommissionens afgørelse C(2019)4027 final, for så vidt som Kommissionen har anvendt en medfinansieringssats på 75 %, og ikke på 85 %, for den første og den anden prioritetsakse i det operationelle program.
               
            
                  —
               
               
                  Kommissionen betaler sagsomkostningerne.
               
            
         Anbringender og væsentligste argumenter
      
      Til støtte for søgsmålet har Rumænien fremsat tre anbringender:
      
                  A.
               
               
                  
                     Urigtig fortolkning og anvendelse af artikel 139, stk. 6, litra a), i forordning nr. 1303/2013, sammenholdt med artikel 137, stk. 1, litra a) og d), og samme forordnings artikel 137, stk. 2, artikel 131, artikel 135, stk. 2, samt artikel 139, stk. 1, 2 og 7
                  
                  Rumænien har anført, at Retten har begået en række retlige fejl med hensyn til sondringen mellem den endelige mellemliggende betalingsanmodning og godkendelsen af regnskaber, idet den uberettiget så bort fra den rolle, som denne sidste etape har, og ved at finde, at den medfinansieringssats, der fandt anvendelse ved beregningen af det udestående beløb var den, som var gældende på tidspunktet for forelæggelsen af den endelige mellemliggende betalingsanmodning.
               
            
                  B.
               
               
                  
                     Urigtig fortolkning og anvendelse af princippet om regnskabsmæssig etårighed
                  
                  Rumænien har anført, at Retten foretog en urigtig fortolkning og anvendelse af princippet om regnskabsmæssig etårighed, da den fastslog, at en anvendelse af en medfinansieringssats, der er vedtaget efter den endelige mellemliggende betalingsanmodning, på udgifter, der er afholdt i et regnskabsår, og som er angivet i regnskabssystemet, ville indebære en tilsidesættelse af dette princip.
               
            
                  C.
               
               
                  
                     Urigtig fortolkning og anvendelse af det principielle forbud mod retsakters tilbagevirkende kraft
                  
                  Rumænien har anført, at Retten foretog en urigtig fortolkning og anvendelse af det principielle forbud mod retsakters tilbagevirkende kraft, da den fastslog, at den medfinansieringssats, der er fastsat i gennemførelsesafgørelse C(2018)8890 final af 12. december 2018 ikke fandt anvendelse på udgifter, der var afholdt i regnskabsåret 2017/2018, med den begrundelse, at Rumæniens retlige situation allerede var endeligt fastlagt på det tidspunkt, hvor denne sats trådte i kraft — dvs. den 12. december 2018 — således at regnskabsåret var afsluttet den 30. juni 2018, og den endelige mellemliggende betalingsanmodning var blevet forelagt den 6. juli 2018.